# Organizácia a podmienky výchovy a vzdelávania v ZŠ – GRS Medzev

# od 2.9.2020

Vážení rodičia!

Na základe rozhodnutia ministra školstva vydáva riaditeľ ZŠ – GRS v Medzeve pokyny, upravujúce podmienky prevádzky a vnútorného režimu školy a školského klubu detí s cieľom zaistiť bezpečnosť a ochranu zdravia žiakov:

* + **Od 2.9.2020 ZŠ je pre všetkých žiakov základnej školy dochádzka povinná!**

# Prevádzka v areáli školy je zabezpečená od 6.30 – 15.30 hod.

* + **Do budovy školy vstupujú iba žiaci a zamestnanci školy!**

**Na INFO tabuli pri vchode do areálu školy sú uvedené telefonické kontakty, ktoré môžu rodičia využiť v prípade potreby za účelom vybavenia tlačív a pod.**

**Výnimkou sú žiaci 1. ročníka, ktorých môžu k pavilónu priviesť zákonní zástupcovia (platí pravidlo 1 dieťa – 1 zákonný zástupca).**

● **Zákonný zástupca predkladá pri prvom nástupe žiaka do školy alebo po každom**

**prerušení dochádzky v trvaní viac ako 3 dni:**

**- čestné vyhlásenie zákonného zástupcu o bezinfekčnosti,**

**- zdravotný dotazník a vyhlásenie zákonného zástupcu dieťaťa**

**pred začiatkom nového školského roka (iba 2.9.2020).**

**Obe tlačivá sú pre rodičov k dispozícii na stránke školy alebo v hlavnom pavilóne**

**pri vstupe.**

* + Vstup žiakov do areálu školy:

1. ŠKD od 6.30 priebežne podľa potreby rodičov,

2. ostatní žiaci prichádzajú do školy v čase od 7:30 do 8:00 cez hlavnú bránu.

Žiaci sa zdržiavajú len pred učebňovým pavilónom, v ktorom je umiestnená ich trieda:

**1. pavilón – 0.A, 1.B, 2.A. 2.B, 3.A a 4.A**

**2. pavilón – 4.B, 5.A, 5.B, 5.E, 6.A a 7.A**

**3. pavilón – 1.A, 1.D, 2.D, 3.C a 3.D**

**4. pavilón – 5.C, 5.D, 6.D, 7.D, 8.A a 9.D**

**SD pavilón – 1.ŠT, 2.ŠT, 3.ŠT a 8.D**

**Hlavný pavilón – 4.C a 4.D**

* **Pred vstupom** do budovy pavilónov bude zabezpečený každodenný ranný zdravotný filter, ranné **meranie teploty žiakov** bezdotykovým teplomerom, dezinfekcia rúk, kontrola rúšok a papierových hygienických vreckoviek .
* Každý žiak je **povinný mať každý deň 2 rúška** (1 rúško si odloží ako rezervné) – 1 má na tvári pri príchode do školy a **papierové jednorazové vreckovky**, ktoré zabezpečí zákonný zástupca žiaka.
* Nosenie rúšok:

- žiaci 1. stupňa nosia rúška povinne v areáli školy, na chodbách, v jedálni a iných spoločných priestoroch školy. V triedach je nosenie rúšok pre týchto žiakov odporúčané!!!

- žiaci 2. stupňa nosia rúška povinne v areáli školy, na chodbách, v jedálni a iných spoločných priestoroch školy a v triedach!!!

# Výchovno-vzdelávací proces vrátane prestávok bude prebiehať podľa rozvrhu triedy, prípadne podľa bližších pokynov triedneho učiteľa!

# Zásadné pravidlá:

# - obmedzenie kontaktu medzi triedami a osobami,

# - dodržiavanie zásady R-O-R (ruky – odstup – rúško),

# - vyučovanie telesnej a športovej výchovy v exteriéri školy do 20.9.2020.

# ● Začiatok školského roka v stredu dňa 2.9.2020:

# Tradičné slávnostné otvorenie školského roka 2020 / 2021 sa neuskutoční!!!

# Žiaci 2. až 9. ročníka prichádzajú s rúškami do školy medzi 7:45 a 8:25 a odchádzajú priamo

# do svojich tried, kde ich privítajú triedne učiteľky a slávnostným príhovorom

# cez školský rozhlas aj riaditeľ školy.

# Žiaci 0. a 1. ročníka v sprievode 1 rodiča prichádzajú s rúškami na školský dvor najneskôr

# do 8:30, kde budú slávnostne privítaní zástupkyňou riaditeľa školy pre 1. stupeň

# a zaradení do tried. Následne odídu so svojou triednou učiteľkou do triedy.

* **Obed sa bude vydávať v školskej jedálni až od pondelka 7.9.2020** za prísnych hygienických podmienok a v súlade s usmernením hlavného hygienika SR.
* **Žiaci z rôznych tried sa nebudú v priebehu celého týždňa spájať počas vyučovania.**

V Medzeve, 29. 8. 2020 Mgr. Marek Kaleta

riaditeľ školy